cyanic-selkie/wikianc huggingface dataset:
Βασίλισσα Σοφία της Ελλάδας
Τέως Βασίλισσα
Μετά την Μικρασιατική Καταστροφή, ξέσπασε το Κίνημα των στρατηγών Πλαστήρα και Κονδύλη, κύριος στόχος του οποίου ήταν η τιμωρία των υπευθύνων της Μικρασιατικής καταστροφής. Ως πρωταίτιος της Καταστροφής θεωρήθηκε και ο Βασιλιάς Κωνσταντίνος και οι κινηματίες του ζήτησαν να εγκαταλείψει τον Θρόνο και την Ελλάδα. Στις 14 Σεπτεμβρίου 1922 ο Κωνσταντίνος παραιτήθηκε από τον Θρόνο υπέρ του γιού του Γεώργιου και στις 17 Σεπτεμβρίου η βασιλική οικογένεια εγκατέλειψε την Ελλάδα, οριστικά αυτή τη φορά. Το βράδυ της 17ης Σεπτεμβρίου, πάλι από τον Ωρωπό και πάλι με πλήθος ανθρώπων να τους συνοδεύουν μέχρι το λιμάνι, η βασιλική οικογένεια μαζί με τη συνοδεία της επιβιβάστηκε στο ατμόπλοιο «Πατρίς» με προορισμό το Παλέρμο της Σικελίας. Εκεί θα εγκατασταθούν στη Βίλλα Ιτζέα, μια που η επιδείνωση της υγείας του Βασιλιά δεν τους επέτρεπε περαιτέρω μετακίνηση. Ο Βασιλιάς ήδη βαριά ασθενής, αφού υπέφερε από μετρίου βαθμού νεφρική ανεπάρκεια, χρόνια πνευμονοπάθεια και υψηλή αρτηριακή πίεση, πέθανε από εγκεφαλική αιμορραγία στις 29 Δεκεμβρίου 1923. Μετά τον θάνατο του Κωνσταντίνου, η Σοφία εγκατέλειψε το Παλέρμο και εγκαταστάθηκε στη Φλωρεντία, στην πόλη Φιέζολε και συγκεκριμένα στη Βίλλα Σπάρτα. Τοποθέτησε το ταριχευμένο σώμα του Βασιλιά στην κρύπτη της Ρωσικής εκκλησίας της Ρώμης και τον επισκεπτόταν κάθε μέρα φροντίζοντας τον τάφο του. Στη Φλωρεντία έχοντας δίπλα της ως το τέλος της ζωής της την Αγγελική Κοντοσταύλου, δεχόταν όλους τους Έλληνες που την επισκέπτονταν, προκειμένου να μαθαίνει νέα για τη χώρα. Σύμφωνα με τον βιογράφο της, Ανδρέα Σκανδάμη, κατά τον μεγάλο σεισμό της Κορίνθου το 1928, η βασίλισσα προκειμένου να ενισχύσει οικονομικά τους σεισμοπαθείς έδωσε σε δημοπρασία ένα δικό της παλαιό κόσμημα. Η κυβέρνηση Ζαΐμη, ωστόσο, δεν αποδέχτηκε τη δωρεά. Η Σοφία αργότερα με αυτό το ποσό κάλυψε τα έξοδα εκπαίδευσης στο εξωτερικό μερικών Κορινθίων νέων.
Το τέλος
Από το 1930 η υγεία της δεν ήταν πλέον καλή, καθώς πόνοι στο στομάχι την ενοχλούσαν όλο και περισσότερο. Ακολουθώντας τη συμβουλή των παιδιών της, στις αρχές του 1931 εγκατέλειψε τη Φλωρεντία για να εγκατασταθεί στη Φραγκφούρτη, στο ανάκτορο Φρήντριχσχοφ της αδερφής της Μαργαρίτας και να υποβληθεί σε ενδελεχή ιατρικό έλεγχο. Πράγματι, οι γιατροί ανακάλυψαν την ύπαρξη κακοήθων όγκων στα εσωτερικά της όργανα –κυρίως στο συκώτι και στο στομάχι. Πέθανε στο νοσοκομείο στις 13 Ιανουαρίου 1932. Η σορός της μεταφέρθηκε κατ΄ επιθυμίαν της στη Ρωσική Εκκλησία της Φλωρεντίας και τοποθετήθηκε πλάι σε αυτή του βασιλιά Κωνσταντίνου και της πεθεράς της, Όλγας, που είχε πεθάνει το 1926.
Σημειώσεις
Οι ημερομηνίες στο κείμενο ακολουθούν το παλαιό ημερολόγιο (για πιο εύκολη πρόσβαση στις πρωτογενείς πηγές), εκτός αν αναφέρεται διαφορετικά
Οι γάμοι των προηγούμενων δύο βασιλέων είχαν τελεστεί, ο μεν του Όθωνα, στην ιδιαίτερη πατρίδα της Αμαλίας, Ολδεμβούργο της Γερμανίας, ο δε του Γεωργίου Α΄ στην Αγία Πετρούπολη, πατρίδα της Όλγας.
Ο Γουλιέλμος μάλιστα, σε ένδειξη εκτίμησης, την ονόμασε Επίτιμο Διοικητή του Γ΄ Τάγματος της Αυτοκρατορικής Φρουράς
Σύμφωνα με τον βιογράφο της Ανδρέα Σκανδάμη, η Σοφία έστειλε στο εξωτερικό για θεραπεία και αποκατάσταση, 35 τραυματίες αξιωματικούς και 45 στρατιώτες.
Βιβλιογραφία
Σοφία Σοφία Κατηγορία:Πρώσοι ευγενείς Κατηγορία:Πριγκίπισσες της Πρωσίας Κατηγορία:Πριγκίπισσες της Ελλάδας και της Δανίας
2395 Άχο
Αξιοσημείωτη είναι η μικρή κλίση της τροχιάς του Άχο ως προς την εκλειπτική, μόλις 18΄05΄΄.
Φυσικά χαρακτηριστικά
Τα φυσικά χαρακτηριστικά του Άχο είναι άγνωστα.
Εξωτερικοί σύνδεσμοι-πηγές
Αχο
Endless Summer (τραγούδι, Oceana)
Το Endless Summer είναι single της Γερμανίδας τραγουδίστριας Oceana και το μουσικό θέμα του Euro 2012. Το τραγούδι επηρεάζεται από το Blaue Moschee των Die Vögel.
Νυμφαία
Το όνομα Νυμφαία μπορεί να αναφέρεται:
Μαρία η Αιγυπτία
Βίος
thumb|left|Εικόνα της Μαρίας της Αιγυπτίας, με σκηνές από τον βίο της (17ος αι., Μόσχα) Η βασική πηγή πληροφοριών για τη ζωή της Μαρίας της Αιγυπτίας είναι ο Βίος της που συνέγραψε ο Άγιος Σωφρόνιος, Πατριάρχης Ιεροσολύμων (634–638).
Η Μαρία γεννήθηκε κάπου στη ρωμαϊκή Επαρχία της Αιγύπτου και σε ηλικία 12 ετών έφυγε από τους γονείς της και πήγε στη μεγάλη πόλη, την Αλεξάνδρεια. Εκεί έζησε μια εξαιρετικά έκλυτη ζωή. Στην αφήγησή της όπου βασίζεται ο Βίος της δηλώνει «ήμην δέκα επτά έτη πολιτική» (δηλαδή πόρνη) και προσθέτει ότι συχνά αρνιόταν να πάρει χρήματα για τις ερωτικές της υπηρεσίες, καθώς ωθείτο «από ένα ακόρεστο και ακατάβλητο πάθος», βιοποριζόμενη περισσότερο από την επαιτεία και το γνέσιμο λιναριού.
Μετά από 17 χρόνια τέτοιας ζωής, ταξίδεψε ως την Ιερουσαλήμ για τη μεγάλη εορτή της Υψώσεως του Τιμίου Σταυρού. Η ίδια πραγματοποίησε αυτό το ταξίδι ως ένα είδος «αντι-προσκυνήματος», ελπίζοντας να βρει στα πλήθη των προσκυνητών αρκετούς πελάτες για την ικανοποίηση του πάθους της. Κάλυψε τα ναύλα της προσφέροντας σεξουαλικές υπηρεσίες σε επιβάτες του πλοίου και συνέχισε τον συνηθισμένο της τρόπο ζωής για λίγο στην Ιερουσαλήμ. Ωστόσο, όταν πήγε να μπει στον Ναό του Παναγίου Τάφου για την εορτή, εμποδίσθηκε να εισέλθει από μία αόρατη δύναμη. Αντιλαμβανόμενη ότι η αιτία για αυτό ήταν ο ακάθαρτος βίος της, είχε μια αιφνίδια τάση μετάνοιας, και, βλέποντας μια εικόνα της Θεοτόκου έξω από τον ναό, προσευχήθηκε για συγχώρηση και υποσχέθηκε να εγκαταλείψει τα εγκόσμια και να ασκητεύσει. Μετά δοκίμασε και πάλι να μπει στον ναό και αυτή τη φορά μπήκε ανεμπόδιστα. Αφού προσκύνησε τον πραγματικό Τίμιο Σταυρό, επέστρεψε στην έξω εικόνα της Θεοτόκου για να την ευχαριστήσει, οπότε άκουσε μια φωνή να της λέει: «Αν περάσεις τον Ιορδάνη, θα βρεις ένδοξη ανάπαυση.» Αμέσως η Μαρία η Αιγυπτία πήγε στο μοναστήρι του Αγίου Ιωάννη του Προδρόμου στην όχθη του Ιορδάνη ποταμού, όπου εξομολογήθηκε και μετέλαβε, και το επόμενο πρωί διέσχισε πράγματι τον Ιορδάνη και αποσύρθηκε στην έρημο για να ζήσει την υπόλοιπη ζωή της ασκητεύοντας εκεί εν μετανοία. Πήρε μαζί της μόνο τρία καρβέλια ψωμί και αφότου τα έφαγε ζούσε μόνο με ό,τι μπορούσε να βρει στην έρημο\.
Περίπου ένα χρόνο πριν από την κοίμησή της, η Οσία Μαρία διηγήθηκε την ιστορία της ζωής της, που διαφορετικά θα μάς ήταν άγνωστη, στον Άγιο Ζωσιμά (ο οποίος πιθανώς ήταν μοναχός της παραπάνω Μονής του Αγίου Ιωάννη), που τη συνάντησε τυχαία στην έρημο. Η Οσία ήταν πλέον τελείως αποστεωμένη από την άσκηση και σχεδόν δεν μπορούσε να καταλάβει κάποιος ότι ήταν ανθρώπινο πλάσμα. Επειδή ήταν γυμνή, ζήτησε από τον Ζωσιμά να της πετάξει τον μανδύα του για να καλυφθεί και κατόπιν του διηγήθηκε την ιστορία της. Στο τέλος τού ζήτησε να τη συναντήσει στις όχθες του Ιορδάνη τη Μεγάλη Πέμπτη του επόμενου έτους και να της φέρει Αγία Κοινωνία. Το επόμενο έτος πράγματι ο Ζωσιμάς εκπλήρωσε το αίτημά της και τότε εκείνη διέσχισε τον ποταμό για να τον φθάσει περπατώντας θαυματουργικά πάνω στην επιφάνεια του νερού. Κοινώνησε και του είπε να τη συναντήσει και πάλι στη έρημο την επόμενη Μεγάλη Τεσσαρακοστή. Το επόμενο έτος ο Ζωσιμάς ταξίδεψε μέχρι την τοποθεσία που την είχε πρωτοσυναντήσει, περίπου είκοσι μέρες οδοιπορίας από το μοναστήρι, και ανεκάλυψε εκεί την άψυχη σορό της Οσίας. Σύμφωνα με μια επιγραφή γραμμένη στην άμμο δίπλα στο κεφάλι της, είχε αποβιώσει την ίδια εκείνη νύχτα που είχε μεταλάβει και είχε με κάποιο τρόπο μεταφερθεί θαυματουργικά στον τόπο όπου τη βρήκε, ενώ το σώμα της είχε διατηρηθεί αναλλοίωτο επί ένα σχεδόν έτος. Ο Ζωσιμάς έθαψε το σώμα της σε λάκκο που τού έσκαψε ένα περαστικό λιοντάρι. Επιστρέφοντας στη Μονή, αφηγήθηκε την ιστορία της Αγίας Μαρίας στους μοναχούς, οι οποίοι τη διετήρησαν μεταξύ τους ως προφορική παράδοση, από στόμα σε στόμα, μέχρι που αυτή καταγράφηκε από τον επίσκοπο Σωφρόνιο.
Τιμώντας τη μνήμη της
thumb|275px|Ο [[Ναός του Πορτούνου στη Ρώμη σώθηκε μόνο επειδή μετατράπηκε σε χριστιανικό ναό, αφιερωμένο στην Αγία Μαρία την Αιγυπτία, το 872.]] Στη χριστιανική αγιογράφηση, η Αγία Μαρία η Αιγυπτία παριστάνεται ως μια πολύ μαυρισμένη από τον ήλιο, αποστεωμένη ηλικιωμένη γυναίκα, με αχτένιστα γκρίζα μακριά μαλλιά, είτε γυμνή, είτε καλυμμένη με τον μανδύα του Ζωσιμά. Συχνά ζωγραφίζονται τα τρία καρβέλια ψωμί που είχε πάρει αρχικώς στην έρημο.
Η μνήμη της εορτάζεται από την Ορθόδοξη Εκκλησία δύο φορές το έτος: Ως ακίνητη εορτή την 1η Απριλίου και ως κινητή, στον Πασχάλιο κύκλο, την Ε΄ Κυριακή των Νηστειών. Ο Βίος της Αγίας Μαρίας του Αγίου Σωφρονίου αναγινώσκεται κατά τον Όρθρο του Μεγάλου Κανόνα της προηγηθείσας Πέμπτης (τελείται την εσπέρα της Τετάρτης), ως παράδειγμα μετανοίας και υπερνικήσεως του πειρασμού.
Ναοί
225px|thumb|«Η Αγία Μαρία η Αιγυπτία», πίνακας του [[Χοσέ ντε Ριμπέρα]] Υπάρχουν αρκετοί ναοί και παρεκκλήσια αφιερωμένοι στην Αγία Μαρία την Αιγυπτία, όπως:
Εξωτερικοί σύνδεσμοι
Κατηγορία:Ασκητές
Άγιος Νικήτας ο Γότθος
Ο Άγιος Νικήτας ο Γότθος ήταν γοτθικής καταγωγής άγιος της χριστιανικής Εκκλησίας ο οποίος έζησε τον 4ο αιώνα μ.Χ. Γεννήθηκε στα χρόνια της μονοκρατορίας του Μεγάλου Κωνσταντίνου, (324-337) και προερχόταν από την ανώτερη κοινωνική τάξη του λαού του. Κατηχήθηκε στον Χριστιανισμό από τον εκρωμαϊσμένο επίσκοπο Θεόφιλο Γοτθίας, μεταξύ του 325 και του 341 μ.Χ. Μαρτύρησε κατά τη διάρκεια του διωγμού που εξαπέλυσε ο Αθανάριχος, δικαστής (iudex) των βησιγοτθικών φυλών, μετά το 374 μ.Χ. Τα αίτια του διωγμού ήταν η εγκατάλειψη της πατρώας ειδωλολατρικής θρησκείας και η υιοθέτηση της θρησκείας του Ρωμαίου αυτοκράτορα, δηλαδή του εχθρού. Το λείψανο του Αγίου μεταφέρθηκε στην οικία του άρχοντα της Μοψουεστίας Μαριανού, μετά το 374 και πριν το 376 μ.Χ. Η επιλογή μιας ιδιωτικής κατοικίας υπαγορεύθηκε από το γεγονός ό,τι οι Αρειανοί είχαν στην κατοχή τους όλους τους ναούς της πόλης, και αποσκοπούσε στην εξύψωση του ηθικού των Ορθοδόξων έναντι των αντιπάλων τους Αρειανών.
Πηγές
Κατηγορία:Άγιοι της Ορθόδοξης Εκκλησίας Κατηγορία:Βυζαντινοί του 4ου αιώνα Κατηγορία:Γότθοι
Νούφαρο
Το Νούφαρο (Νυμφαία) είναι γένος υδρόβιων φυτών με παγκόσμια εξάπλωση. Αριθμεί περίπου 50 είδη. Το αρχαίο όνομα του φυτού είναι νυμφαία που προέρχεται από την ελληνική λέξη Νύμφη.
Τα άνθη του νούφαρου είναι ακτινωτά και εξέρχονται από το κεντρικό μίσχο του φυτού. Έχουν πέταλα πολύ μεγαλύτερα από τα σέπαλα. Τα άνθη φτάνουν σε διάμετρο μέχρι και 30 εκατοστά και έχουν ποικιλία χρωμάτων συνήθως λευκό, κόκκινο, μωβ ή ροζ.
Τα νούφαρα είναι πολύ συνηθισμένο φυτό του Νείλου. Στον Νείλο κυριαρχούν το μπλε και το λευκό νούφαρο. Το μπλε νούφαρο ανοίγει τα άνθη του την ημέρα και τα κλείνει την νύχτα ενώ το λευκό νούφαρο ανοίγει τα άνθη του την νύχτα και τα κλείνει την ημέρα. Γι' αυτό το λόγο οι αρχαίοι Αιγύπτιοι είχαν συνδέσει το φυτό με τον διαχωρισμό των θεοτήτων τους, σε θεότητες του πάνω και του κάτω κόσμου, ενώ συνέδεαν επίσης το φυτό με τις πεποιθήσεις τους για τον θάνατο και την μετά θάνατον ζωή.
Εξωτερικοί Σύνδεσμοι
Κατηγορία:Νυμφαιοειδή Κατηγορία:Υδρόβια φυτά Κατηγορία:Καλλωπιστικά φυτά Κατηγορία:Άνθη Κατηγορία:Γένη φυτών
2396 Κότσι
Ο Κότσι (Kochi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1981 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του από την πόλη Κότσι, πρωτεύουσα του ομώνυμου νομού της νότιας Ιαπωνίας.
Φυσικά χαρακτηριστικά
Ο φασματικός τύπος του Κότσι είναι Sa. Τα υπόλοιπα φυσικά χαρακτηριστικά του είναι άγνωστα.
Εξωτερικοί σύνδεσμοι-πηγές
Κοτσι
Πρωτάθλημα Ε.Π.Σ. Πειραιώς 1947-48
Το πρωτάθλημα της Ε.Π.Σ. Πειραιώς 1947-48 διεξήχθη σε τρεις κατηγορίες με τη συμμετοχή 24 ομάδων. Την πρώτη τους εμφάνιση έκαναν οι σύλλογοι Χαλκηδών και Αρχιμήδης. Τον τίτλο κατέκτησε ο σχεδόν μόνιμος πρωταθλητής Ολυμπιακός και προκρίθηκε στο Πανελλήνιο πρωτάθλημα ποδοσφαίρου ανδρών 1947-1948.
Βαθμολογία
* Από την επόμενη σεζόν θα μετονομαστεί σε Α.Ε. Νίκαιας.
Γ΄ Κατηγορία
* Η Δόξα Πειραιώς είναι η πρώην "Φαληρική". ** Ο Αχιλλεύς αρχικά υποβιβάστηκε και την επόμενη σεζόν ξεκίνησε να μετέχει στο πρωτάθλημα της Γ΄ κατηγορίας. Όμως, στη συνέχεια κέρδισε κάποια προσφυγή και απέκτησε το δικαίωμα να παραμείνει ως 9η ομάδα στη Β΄ κατηγορία, στην οποία εντάχθηκε τον Ιανουάριο του 1949 και ενώ είχε λήξει ο α΄ γύρος.
Αναφορές
Κατηγορία:Ε.Π.Σ. Πειραιώς Κατηγορία:Εγχώρια ποδοσφαιρικά πρωταθλήματα 1947-1948
Ινδονησιακές βουλευτικές εκλογές (2014)
Στις 9 Απριλίου 2014 διεξήχθησαν βουλευτικές εκλογές στην Ινδονησία για την εκλογή 136 μελών του περιφερειακού αντιπροσωπευτικού συμβουλίου (DPD), 560 μελών του Αντιπροσωπευτικού Συμβουλίου του Λαού (DPR) και των μελών των τοπικών συνελεύσεων σε επαρχιακό και επίπεδο δήμου. Για τους εγγεγραμμένους ψηφοφόρους που κατοικούσαν εκτός Ινδονησίας, οι εκλογές έγιναν στις 5 ή στις 6 Απριλίου 2014 ανάλογα με την απόφαση της εκλογικής επιτροπής για καθεμιά από τις διαφορετικές χώρες.
Πλαίσιο
Αρχικά σε όλα τα κόμματα που είχαν έδρες στο Συμβούλιο Αντιπροσώπων του Λαού επρόκειτο να τους επιτραπεί η συμμετοχή στις εκλογές χωρίς να χρειάζεται η επιβεβαίωση, όμως στις 29 Αυγούστου 2012, το Συνταγματικό Δικαστήριο της Ινδονησίας ανέτρεψε αυτή την απόφαση, υποχρεώνοντας όλα τα κόμματα να περάσουν από τη διαδικασία.
Το αποτέλεσμα των βουλευτικών εκλογών επηρεάζει και τις προεδρικές εκλογές, οι οποίες έπονται. Μόνο τα κόμματα που συγκέντρωσαν ποσοστό τουλάχιστον 25% των ψήφων ή εκείνα που ελέγχουν 20% των εδρών στην DPR θα μπορούν να κατεβάσουν υποψηφίους για τις προεδρικές εκλογές.
Αποτελέσματα
Περισσότερα από 185 εκατομμύρια άτομα ήταν εγγεγραμμένα στους εκλογικούς καταλόγους. Η Γενική Επιτροπή των Εκλογών (KPU) επιβεβαίωσε τα αποτελέσματα στις 9 Μαΐου.
Με βάση τα αποτελέσματα, χρειάστηκε να σχηματιστεί ένας συνασπισμός κομμάτων, καθώς το κόμμα PDI-P έχρισε ως υποψήφιο για τις προεδρικές εκλογές τον κυβερνήτη της Τζακάρτα Τζόκο Γουιντόντο.
Αποτελέσματα βουλευτικών εκλογών, 9 Απριλίου 2014 ! align=left style="background-color:#E9E9E9"|Κόμματα !align=center style="background-color:#E9E9E9"|Ψήφοι !align=center style="background-color:#E9E9E9; width: 3em;"|% !align=center style="background-color:#E9E9E9; width: 3em;"|Μετακίνηση !align=center style="background-color:#E9E9E9; width: 3em;"|Έδρες !align=center style="background-color:#E9E9E9; width: 3em;"|% !align=center style="background-color:#E9E9E9; width: 3em;"|+/-
Σημείωση: 1. Επίκεινται αποτελέσματα έπειτα από προσφυγές στο Συνταγματικό Δικαστήριο για την αμφισβήτηση των αποτελεσμάτων. 2. Τα τοπικά κόμματα του Ατσέχ έλαβαν μέρος μόνο στις εκλογές για περιφερειακές συνελεύσεις. όχι για το DPR.
Παραπομπές
2014 βουλευτικες
WebMD
Ιδρύθηκε το 1998 από τον επιχειρηματία του Διαδικτύου Τζεφ Άρνολντ. Στις αρχές του 1999, ήταν μέρος μιας τριπλής συγχώνευσης με το Sapient Health Network (SHN) και την Direct Medical Knowledge (DMK). Το SHN ξεκίνησε στο Πόρτλαντ του Όρεγκον το 1996 από τους Τζιμ Κιν, Μπιλ Κέλι και Κρις Νίμπακεν, οι οποίοι εργάστηκαν μαζί σε μια εκδοτική εταιρεία CD-ROM, την Creative Multimedia. Αργότερα το 1999, το WebMD συγχωνεύτηκε με την Healtheon, που ιδρύθηκε από τον ιδρυτή της Netscape Communications, Τζέιμς Χ. Κλαρκ.
Κίνηση
Τον Μάρτιο του 2020, το δίκτυο ιστότοπων της WebMD προσέγγισε περισσότερους μοναδικούς επισκέπτες κάθε μήνα από οποιονδήποτε άλλο κορυφαίο ιδιωτικό ή κυβερνητικό ιστότοπο υγειονομικής περίθαλψης, καθιστώντας τον τον κορυφαίο εκδότη υγείας στις Ηνωμένες Πολιτείες. Το τέταρτο τρίμηνο του 2016, το WebMD κατέγραψε κατά μέσο όρο 179,5 εκατομμύρια μοναδικούς χρήστες ανά μήνα και 3,63 δισεκατομμύρια προβολές σελίδων ανά τρίμηνο. Το πρώτο τρίμηνο του 2020, το WebMD έλαβε περίπου 127 εκατομμύρια μοναδικούς χρήστες που βλέπουν πάνω από 229 εκατομμύρια προβολές σελίδας το μήνα.
Ιστορία
Το WebMD είναι περισσότερο γνωστό ως ιστότοπος υπηρεσιών πληροφοριών υγείας, ο οποίος δημοσιεύει περιεχόμενο σχετικά με θέματα υγείας και υγειονομικής περίθαλψης, συμπεριλαμβανομένης μιας λίστας ελέγχου συμπτωμάτων, πληροφοριών φαρμακείου, πληροφοριών φαρμάκων και ιστολογίων γιατρών με συγκεκριμένα θέματα και παρέχει ένα μέρος για αποθήκευση προσωπικών ιατρικών πληροφοριών. Η URAC, η Επιτροπή Διαπίστευσης Ανασκόπησης Χρήσης, έχει διαπιστευθεί συνεχώς τις λειτουργίες του WebMD από το 2001 σχετικά με τα πάντα, από τις κατάλληλες γνωστοποιήσεις και το περιεχόμενο υγείας έως την ασφάλεια και το απόρρητο.
Η εταιρεία ανέφερε έσοδα 705 εκατομμυρίων δολαρίων για το έτος 2016. Το 2017, η Internet Brands, μια εταιρεία που ανήκει στην εταιρεία ιδιωτικών μετοχών Kohlberg Kravis Roberts (KKR) συμφώνησε να αγοράσει την WebMD Health Corporation για περίπου 2,8 δισεκατομμύρια δολάρια.
Τον Αύγουστο του 2022, η WebMD απέκτησε τον κορυφαίο γαλλικό ιστότοπο ιατρικών ειδήσεων Jim.fr.
Εταιρία
Το WebMD χρηματοδοτείται από διαφημίσεις, συνεισφορές τρίτων και χορηγούς.
Το 2013, η Chicago Tribune ανέφερε ότι το WebMD, «δυσκολεύτηκε με την πτώση των διαφημιστικών εσόδων με τις φαρμακευτικές εταιρείες να μειώνουν τους προϋπολογισμούς του μάρκετινγκ, καθώς πολλά υπερπαραγωγικά φάρμακα παύουν να κατοχυρώνονται με δίπλωμα ευρεσιτεχνίας». Σε απάντηση, η WebMD άρχισε να επενδύει σε αλλαγές στον ιστότοπό της, προκειμένου να δελεάσει τους χρήστες που χρησιμοποιούν τον ιστότοπό της αναζητώντας συγκεκριμένες πληροφορίες να παραμείνουν στον ιστότοπο εξετάζοντας άλλο υλικό.
Το WebMD προσφέρει υπηρεσίες σε γιατρούς και ιδιώτες πελάτες. Δημοσιεύουν το WebMD the Magazine, μια δημοσίευση που απευθύνεται σε ασθενείς και διανέμεται ανά διμηνία στο 85% των αιθουσών αναμονής γιατρών. Το Medscape είναι μια επαγγελματική πύλη για γιατρούς και διαθέτει εκπαιδευτικό υλικό, βάση δεδομένων φαρμάκων και κλινικές πληροφορίες για 30 τομείς ιατρικής ειδικότητας και περισσότερους από 30 πίνακες συζητήσεων γιατρών. Η WebMD Health Services παρέχει ιδιωτικά προγράμματα διαχείρισης υγείας και πύλες υποστήριξης αποφάσεων οφέλους σε εργοδότες και σχέδια υγείας.
Το WebMD Health Network λειτουργεί το WebMD Health και άλλους ιστότοπους που σχετίζονται με την υγεία, όπως: Medscape, MedicineNet, eMedicine, eMedicineHealth, RxList, OnHealth και theheart.org. Αυτοί οι ιστότοποι παρέχουν παρόμοιες υπηρεσίες με αυτές του WebMD. Η MedicineNet είναι μια εταιρεία έκδοσης διαδικτυακών μέσων. Το Medscape προσφέρει ενημερωμένες πληροφορίες για γιατρούς και άλλους επαγγελματίες υγείας. Το RxList προσφέρει λεπτομερείς πληροφορίες σχετικά με φαρμακευτικές πληροφορίες για γενόσημα φάρμακα και φάρμακα με επωνυμία. Το eMedicineHealth είναι ένας ιστότοπος καταναλωτών που προσφέρει παρόμοιες πληροφορίες με αυτές του WebMD. Βασίστηκε αρχικά στον ιστότοπο που δημιουργήθηκε για γιατρούς, οδοντιάτρους και άλλους επαγγελματίες υγείας που ονομάζεται eMedicine.com.
Το WebMD China λειτουργεί από μια μη συνδεδεμένη ομάδα διαδικτυακών εκδόσεων και δεν αποτελεί μέρος του Δικτύου Υγείας WebMD.
Κριτική
Γράφοντας στο περιοδικό The New York Times Magazine το 2011, η Βιρτζίνια Χέφερναν επέκρινε το WebMD για προκατάληψη των αναγνωστών προς φάρμακα που πωλούνται από τους φαρμακευτικούς χορηγούς του ιστότοπου, ακόμη και όταν δεν είναι απαραίτητα. Έγραψε ότι το WebMD «έχει διαποτιστεί από ψευδοφάρμακα και λεπτή παραπληροφόρηση».
Η Τζούλια Μπέλουζ του Vox επέκρινε το WebMD το 2016 για την ενθάρρυνση της υποχονδρίας και για την προώθηση θεραπειών για τις οποίες τα στοιχεία ασφάλειας και αποτελεσματικότητας είναι αδύναμα ή ανύπαρκτα, όπως συμπληρώματα πράσινου καφέ για απώλεια βάρους, διέγερση πνευμονογαστρικών νεύρων για κατάθλιψη και ιχθυέλαιο/ωμέγα 3 συμπληρώματα για υψηλή χοληστερόλη.
Παραπομπές
Κατηγορία:Αμερικανικοί ιστότοποι Κατηγορία:Εταιρείες ιδρυθείσες το 1998
Κλαούντια Τσιέσλα
Η Κλάουντια Τσιέσλα (Claudia Ciesla) πολωνική προφορά ΔΦΑ : [ˈklau̯dja ˈt͡ɕɛɕla], γεννημένη στις 12 Φεβρουαρίου 1987 στο Βοτζίσλαβ Σλόνσκι (Wodzisław Śląski), της Πολωνίας, ονομαζόμενη και CClaudia, είναι Πολωνή ηθοποιός γερμανικής καταγωγής. Επίσης ασχολήθηκε με το μόντελινγκ και το τραγούδι.
Βιογραφία
Έγινε γνωστή ως γκλάμουρ μοντέλο του διαδικτύου, καθώς και από δημοσιεύσεις στην Bild, το Matador, το Maxim, το Auto Bild και άλλα.
Δραστηριότητες
Τον Μάρτιο του 2006 η Κλάουντια Τσιέσλα κέρδισε το διαγωνισμό διαδικτύου Germany’s Super Girl, που οργανώθηκε από τους Auto Bild/, /Bild/, Sat.1, T-Online.
Το έτος 2007 έπαιξε σε πέντε επεισόδια της διαδικτυακής σειράς Beach Baby Constance, στο ρόλο της Νταίηζη Βάντενμπουργκ.Το Νοέμβριο του 2007 παρουσιάστηκε με το τραγούδι της Mir ziagt koaner’s Dirndlgwandel aus ως φιναλίστρια στο διεθνές φεστιβάλ μουσικής Alpen Grand Prix της Ιταλίας. Τον Φεβρουάριο του 2008 η Κλάουντια Τσιέσλα υποδύθηκε το ρόλο της Λίντα στην ταινία του Μπόλυγουντ (Bollywood) Κάρμα, η οποία γυρίστηκε στην Ινδία
Τον Ιούνιο του 2008 η Κλάουντια έλαβε μέρος στην παραγωγή του τραγουδιού "I love dancing in Espania" με τον άγγλο συνθέτη επιτυχιών Γκόρντον Λόρενς, και γυρίστηκε και ένα μουσικό κλιπ στην οικία του στο Λαντούνο της Ουαλίας. Το τραγούδι θα κυκλοφορήσει από την εταιρεία Πικβικ Ρέκορντς (Pickwick-Records) στο ΗΒ στις 11 Αυγούστου 2008. Τον Ιούλιο του 2008 η Τσιέσλα ανέλαβε το ρόλο της Κλαούντια σε μια τηλεοπτική παραγωγή στο Παλέρμο της Ιταλίας, στη νέα ιταλική σειρά με τον τίτλο "Outsiders in Palermo".
Τον Αύγουστο του 2008, έπαιξε στην Ινδο-γερμανική ταινίαKi Jana Pardes.
Τον Σεπτέμβριο η Κλαούντια συμμετείχε στο ρόλο μιας γερμανίδας δημοσιογράφου στην ινδική ταινία «10:10» (Σκηνοθεσία "Arin Παύλος»).
Το ίδιος έτος 2008 η Τσιέσλα ανακηρύχθηκε στην Αυστρία στο Νταμύλς (Damüls) σε Βασίλισσα του Χιονιού.
Η Κλαούντια Τσίεσλα από τον Οκτώβριο του 2009 και για 10 εβδομάδες συμμετείχε στην ινδική εκπομπή με διασημότητες "Bigg BOSS". Η Bigg Boss είναι μια τηλεοπτική εκπομπή της Endemol από την Ινδία και είναι παρόμοια με τη βρετανική τηλεοπτική εκπομπή Big Brother. Αλλά στην ινδική εκδοχή συμμετέχουν μόνο προσωπικότητες από το χώρο του θεάματος.
Τον Νοέμβριο του 2009 τιμήθηκε με το βραβείο Karmaveer Puraskaar στην Ινδία. .
Κράτος-δορυφόρος
Ο πολιτικός όρος κράτος-δορυφόρος περιγράφει μια χώρα που τυπικά είναι ανεξάρτητη, αλλά βρίσκεται κάτω από μεγάλη πολιτική, οικονομική και στρατιωτική επιρροή ή έλεγχο από άλλη χώρα. Ο όρος εισήχθη σε αναλογία με τα πλανητικά αντικείμενα που είναι σε τροχιά γύρω από μεγαλύτερα αντικείμενα, όπως είναι μικρά φεγγάρια που γυρίζουν γύρω από μεγαλύτερους πλανήτες, και χρησιμοποιείται κυρίως για να αναφερθεί στις χώρες τις κεντρικής και ανατολικής Ευρώπης του Συμφώνου της Βαρσοβίας κατά τη διάρκεια του Ψυχρού Πολέμου ή για παράδειγμα για την Μογγολία μεταξύ το 1924-1990. Όπως χρησιμοποιείται για τις χώρες τις κεντρικής και ανατολικής Ευρώπης, υπονοεί ότι αυτές οι χώρες ήταν "δορυφόροι" υπό την ηγεμονία της Σοβιετικής Ένωσης. Σε άλλο πλαίσιο αναφέρεται επίσης και σε χώρες της Σοβιετικής σφαίρας επιρροής κατά το Ψυχρό Πόλεμο—όπως η Βόρεια Κορέα (ειδικά στα χρόνια κοντά στον Πόλεμο της Κορέας του 1950–1953) και την Κούβα (ειδικά μετά την ένταξή της στην Κομεκόν το 1972). Στη Δύση, ο όρος σπάνια έχει χρησιμοποιηθεί για κράτη άλλα από αυτά της Σοβιετικής επιρροής. Στην Σοβιετική Ένωση, ο όρος είχε χρήση για τα κράτη-δορυφόρους της Ναζιστικής Γερμανίας και της Φασιστικής Ιταλίας
Το Αγγλικό Λεξικό της Οξφόρδης τοποθετεί τη φράση κράτος-δορυφόρος στα Αγγλικά τουλάχιστον από το 1916.
Περίοδος μετά τον Πρώτο Παγκόσμιο Πόλεμο
Όταν ξέσπασε η Μογγολική Επανάσταση του 1921, οι Μογγόλοι επαναστάτες εκδίωξαν το Ρωσικό Λευκό Στρατό (κατά το Ρωσικό εμφύλιο πόλεμο του 1917–1923 που ακολούθησε την κομμουνιστική Οκτωβριανή επανάσταση του 1917) από την Μογγολία, η οποία ανεξαρτητοποιήθηκε όταν η Δυναστεία Τσινγκ κατέρρευσε το 1911, με τη βοήθεια του Σοβιετικού Κόκκινου Στρατού. Η επανάσταση έβαλε επίσης τέλος στην επικυριαρχία της Μαντζουρίας στην Μογγολία, που υπήρχε από το 1691. Αν και το θεοκρατικό κράτος του Χαγάνου Bogd (1911–1919) συνέχισε τυπικά, με μια σειρά βίαιων συγκρούσεων, η Σοβιετική επιρροή έγινε ακόμα ισχυρότερη, και μετά το θάνατο του Bogd ανακηρύχτηκε η Λαϊκή Δημοκρατία της Μογγολίας στις 26 Νοεμβρίου 1924. Όντας κυρίαρχο και τυπικά ανεξάρτητο κράτος, περιγραφόταν για τα χρόνια 1924–1990 ως κράτος-δορυφόρος της Σοβιετικής Ένωσης.
Κατά τη διάρκεια του Ρωσικού εμφύλιου, ο Σοβιετικός Κόκκινος Στρατός κατέλαβε την Τιβά τον Ιανουάριο του 1920, που ήταν επίσης μέρος της Αυτοκρατορίας Τσινγκ της Κίνας και προτεκτοράτο της Αυτοκρατορικής Ρωσίας. Η Λαϊκή Δημοκρατία της Τιβά ανακηρύχτηκε ανεξάρτητη το 1921 και ήταν δορυφόρος της Σοβιετικής ένωσης μέχρι την προσάρτησή της από αυτήν το 1944
Ένα ακόμα πρώιμο Σοβιετικό κράτος-δορυφόρος υπήρξε η βραχύβια Δημοκρατία της Άπω Ανατολής στη Σιβηρία.
Περίοδος μετά το Δεύτερο Παγκόσμιο Πόλεμο
Με το τέλος του Δεύτερου Παγκοσμίου Πολέμου οι περισσότερες χώρες της κεντρικής και ανατολικής Ευρώπης είχαν καταληφθεί από τη Σοβιετική Ένωση, και μαζί με αυτήν αποτελούσαν αυτό που κάποιες φορές αποκαλείται "Σοβιετική Αυτοκρατορία". Οι Σοβιετικοί παρέμειναν σε αυτές τις χώρες και μετά το τέλος του πολέμου. Μέσω μιας σειράς από κυβερνήσεις συνασπισμού που περιελάμβαναν κομμουνιστικά κόμματα, και μετά με την εξάλειψη μελών των συνασπισμών που δεν ήταν συμπαθή στους Σοβιετικούς, εγκαθιδρυθήκαν σε κάθε χώρα σταλινικά συστήματα. Οι Σταλινιστές πήραν τον έλεγχο των υπαρχόντων κυβερνήσεων, αστυνομίας, τύπου και ραδιοφώνων σε αυτές τις χώρες. Τα Σοβιετικά κράτη-δορυφόροι στην Ευρώπη περιλαμβάνουν τις  :
Χρήση του όρου μετά την περίοδο του Ψυχρού Πολέμου
Σχολιαστές έχουν εκφράσει κάποιες φορές την ανησυχία ότι η στρατιωτικές και διπλωματικές παρεμβάσεις των Ηνωμένων Πολιτειών στην Μέση ανατολή και αλλού, μπορεί να οδηγήσουν, ή και έχουν ίσως ήδη οδηγήσει, στην ύπαρξη Αμερικανικών κρατών-δορυφόρων. Ο William Pfaff έχει προειδοποιήσει ότι η μόνιμη Αμερικανική παρουσία στο Ιράκ θα "το μετατρέψει σε Αμερικανικό κράτος-δορυφόρο." . Ο όρος έχει επίσης χρησιμοποιηθεί στο παρελθόν για να περιγράψει τις σχέσεις μεταξύ του Λιβάνου και της Συρίας, καθώς η τελευταία έχει κατηγορηθεί ότι παρεμβαίνει στις πολιτικές υποθέσεις του Λιβάνου. Τέλος, η Εσουατίνι και το Λεσότο έχουν και τα δύο περιγραφεί ως κράτη-δορυφόροι της Νοτίου Αφρικής.
Δρακαλεύρι Λασιθίου
Το Δρακαλεύρι (επίσημο: Δρακαλεύριον) είναι ορεινός οικισμός της Κοινότητας Καβουσίου. Βρίσκεται στο Όρος Θρυπτής, επάνω από το φαράγγι Μέσωνα και επί του δρόμου Καβουσίου - Θρυπτής. Απέχει 14 χιλιόμετρα οδικώς (5 χιλόμετρα μέσω μονοπατιού) από το Καβούσι και 2 χιλιόμετρα από την Θρυπτή.
Παραπομπές
Κατηγορία:Χωριά του νομού Λασιθίου Κατηγορία:Δήμος Ιεράπετρας
Α.Σ. Ολυμπιάδα Άσσου-Λέχαιου 2004
Ιστορική αναδρομή
Κατά την αγωνιστική περίοδο 2011-12 η Ολυμπιάδα συμμετείχε στο Πρωτάθλημα της Α' Κατηγορίας Ανδρών που διοργανώνει η Ε.Σ.Κ.Α.Κ. από το οποίο και υποβιβάστηκε. Εντούτοις, την επόμενη περίοδο, 2012-13, ολοκλήρωσε τις αγωνιστικές της υποχρεώσεις στη Β' Κατηγορία με μόλις μία ήττα. Η κατάκτηση του Πρωταθλήματος επέτρεψε στο σύλλογο να επιστρέψει στην υψηλότερη κατηγορία.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2017-18, ο Α.Σ. Ολυμπιάδα Άσσου-Λέχαιου 2004 διαγωνίζεται στο Πρωτάθλημα της Γ' Εθνικής Κατηγορίας Ανδρών του 1ου Ομίλου Νότου που διοργανώνει η Ελληνική Ομοσπονδία Καλαθοσφαίρισης - ΕΟΚ. Έχοντας συγκεντρώσει 11 νίκες και 11 ήττες κατέλαβε την 7η θέση του τελικού βαθμολογικού πίνακα.
Ιστορική αναδρομή
Η γυναικεία ομάδα της Ολυμπιάδας Άσσου-Λέχαιου έχει κατακτήσει πέντε φορές το Πρωτάθλημα Γυναικών Ε.Σ.Κ.Α.Κ. και συγκεκριμένα κατά τα έτη 2008, 2010, 2011, 2012 και 2013.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2013-14, ο Α.Σ. Ολυμπιάδα Άσσου-Λέχαιου 2004 διαγωνίστηκε στο Πρωτάθλημα της Α2 Εθνικής Κατηγορίας Γυναικών και συγκεκριμένα στον Όμιλο Νότου. Χωρίς να πετύχει καμία νίκη σε σύνολο 22 αγώνων, βρέθηκε στη 12η και τελευταία θέση του τελικού βαθμολογικού πίνακα, με αποτέλεσμα να υποβιβαστεί στις τοπικές κατηγορίες.
Στα πλαίσια του θεσμού του Κυπέλλου Ελλάδος γνώρισε την ήττα στην 1η Αγωνιστική της Α' Φάσης από τo Περιστέρι με σκορ 65-35, με αποτέλεσμα να αποκλειστεί από τη συνέχεια της διοργάνωσης.
Έδρα του συλλόγου είναι το Κλειστό Γυμναστήριο Λέχαιου. Καθήκοντα πρώτης προπονήτριας διατηρεί τα τελευταία χρόνια η Ελένη Ρούτση.
Παραπομπές
Κατηγορία:Αθλητικοί σύλλογοι Κορινθίας Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α.Κ. Κατηγορία:Ιδρύσεις αθλητικών συλλόγων το 1999 Κατηγορία:Ιδρύσεις ομάδων καλαθοσφαίρισης το 1999
Κονάκια Τρικάλων
Τα Κονάκια είναι οικισμός του Δήμου Μετεώρων (πρώην Καλαμπάκας) στην Θεσσαλία και την Περιφερειακή Ενότητα Τρικάλων ο οποίος απογράφεται ως ξεχωριστός για πρώτη φορά το 2001 στο τότε Τοπικό Διαμέρισμα Κρανέας. Ο πληθυσμός τους σύμφωνα με την απογραφή του 2011 είναι 18 κάτοικοι ενώ με αυτήν του 2001 ήταν 66.
Παραπομπές
Κατηγορία:Χωριά του νομού Τρικάλων Κατηγορία:Κοινότητα Ασπροποτάμου Τρικάλων Κατηγορία:Δήμος Μετεώρων
Μερμήγκια
Με τον όρο Μερμήγκια στη Ναυτιλία ονομάζονται γενικά επικίνδυνοι ύφαλοι του Αιγαίου λεγόμενοι "εν χρώ" δηλαδή σύρριζα με την επιφάνεια της θαλάσσης όταν αυτή ηρεμεί. Το γεγονός αυτό τους καθιστά λίαν επικίνδυνους στη Ναυσιπλοΐα. Τέτοιοι ύφαλοι είναι:
Εθνική Σλοβενίας U20 (καλαθοσφαίριση γυναικών)
Η εθνική ομάδα καλαθοσφαίρισης γυναικών U20 της Σλοβενίας είναι το συγκρότημα που αντιπροσωπεύει τη χώρα της Σλοβενίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως Εθνική Σλοβενίας Νέων Γυναικών. Βρίσκεται υπό τη δικαιοδοσία της Σλοβενικής Ομοσπονδίας Καλαθοσφαίρισης (Košarkaška zveza Slovenije, KZS).
Εξωτερικοί σύνδεσμοι
Γυναικων U20
Κρυπτεία
Η Κρυπτεία ήταν ένα είδος μυστικής υπηρεσίας της Σπάρτης στην αρχαιότητα, επανδρωμένης από νέους.
Οργανωμένη από την άρχουσα τάξη του Σπαρτιατικού κράτους, αποτελούσε θεσμό τού αρχαίου λακωνικού συστήματος, ο οποίος περιελάμβανε τη σκληρή εκπαίδευση και τη μυστική αποστολή των εξυπνότερων και δυνατότερων νέων Σπαρτιατών, με σκοπό την επιτήρηση και τη λήστευση ή και εκτέλεση των ανυπότακτων ή υπόπτων ειλώτων. Συνεκδοχικά η λέξη δήλωσε και το στρατιωτικό σώμα που απαρτιζόταν από τους εν λόγω νέους.
Χαρακτήρας και λειτουργία τού θεσμού
Υπάρχουν αντικρουόμενες εκτιμήσεις για τη σύσταση και τον ρόλο της κρυπτείας στην αρχαία Σπάρτη. Πολλοί συμμερίζονται την άποψη ότι επρόκειτο για έθιμο ενηλικίωσης των εκλεκτών Σπαρτιατών νέων ως μέρος τής διετούς ἀγωγῆς, που αποσκοπούσε στη σκληραγώγησή τους, ώστε να είναι διαρκώς σε πολεμική ετοιμότητα.
Την εκδοχή αυτήν υιοθετούν μελετητές τόσο του παρελθόντος όσο και νεότεροι. Παραστατική καταγραφή της παρέχεται στους εξής δύο ορισμούς: "«κρυπτεία· κρυφία ἀποστολή, εἰς ἣν ὑπεβάλλοντο οἱ νέοι τῆς Σπάρτης καὶ ἧτις ἦτο σφόδρα πολύπονος, διότι ἦσαν ἠναγκασμένοι νὰ περιπλανῶνται εἰς τὴν χώραν ἀνυπόδητοι ἐν ὥρᾳ χειμῶνος καὶ νὰ ὑφίστανται πολλὰς στερήσεις χάριν σκληραγωγίας (...), ἐχρησιμοποιοῦντο δὲ ὡσαύτως ὅπως ἐνεδρεύωσι καὶ φονεύωσι τοὺς Εἵλωτας»." "«Κατά τα δύο τελευταία χρόνια τής εκπαίδευσης, οι νέοι έπαιρναν μέρος στην κρυπτεία, ένα είδος νυχτερινής επιδρομής με σκοπό την εξόντωση των πιο δυνατών και απείθαρχων ειλώτων. Η κρυπτεία ασκούσε τους νεαρούς Σπαρτιάτες στις ενέδρες και στα πολεμικά τεχνάσματα»."
Αν ισχύει αυτό, τότε θα αποτελούσε μέρος τής διαδικασίας των τριών σταδίων τής εθιμικής μύησης: α) αποκλεισμός, δηλαδή απομόνωση από την υπόλοιπη κοινότητα, β) αντιστροφή, δηλαδή αλλαγή ρόλου και υιοθέτηση μυστικού και, κατά κάποιον τρόπο, παράτυπου τρόπου δράσης, γ) ενσωμάτωση, δηλαδή αποδοχή τού υποψηφίου . Η δράση τους εθεωρείτο παράτυπη, επειδή αναγκαίο συστατικό της ήταν η μυστικότητα· αν οποιοσδήποτε από τους νέους αυτούς συλλαμβανόταν, τότε τιμωρείτο αυστηρά . Κατά μία άποψη, ο χαρακτήρας τής κρυπτείας θα μπορούσε να παραλληλιστεί με τη δράση των εφηβικών περιπόλων στην αρχαία Αθήνα.
Ως προς τη δράση τής κρυπτείας ως στρατιωτικού σώματος, οι διαφορές από τη ζωή και τη δραστηριότητα των οπλιτών τής Σπάρτης ήταν αξιοσημείωτες, πράγμα που εξηγεί, κατά τους μελετητές, τη μυητική λειτουργία τού θεσμού. Ο Πιερ Βιντάλ-Νακέ επισημαίνει τις εξής σημαντικές διαφορές : α) Οι κρυπτοί ήταν ελαφρά ή καθόλου οπλισμένοι, ενώ οι οπλίτες έφεραν πανοπλία, β) Οι κρυπτοί ενεργούσαν ως μονάδες, ενώ οι οπλίτες ως μέρος τής φάλαγγας, γ) Οι κρυπτοί έτρωγαν ό,τι έβρισκαν ή έκλεβαν, ενώ οι οπλίτες τρέφονταν στα οργανωμένα συσσίτια, δ) Οι κρυπτοί κρύβονταν στα βουνά, ενώ οι οπλίτες, όταν δεν εκστράτευαν, παρέμεναν στην πεδινή περιοχή, ε) Οι κρυπτοί δραστηριοποιούνταν κυρίως τη νύχτα, όταν οι οπλίτες δεν πολεμούσαν, στ) Οι κρυπτοί έστηναν ενέδρα ή σκότωναν ύπουλα, ενώ οι οπλίτες πολεμούσαν σε οργανωμένη μάχη. Ως εκ τούτου, η κρυπτεία ως έθιμο μύησης αποκτούσε τη λειτουργία άτυπου θεσμού, ο οποίος συμβολικά επικυρωνόταν από την κακομεταχείριση ή τον φόνο των πλέον επικίνδυνων ειλώτων και ορισμένοι θεωρούν ότι αυτό ίσχυε ευθύς εξαρχής.
Επειδή βασικός στόχος των μελών τής κρυπτείας ήταν οι είλωτες, διάφοροι μελετητές εικάζουν ότι αυτός ήταν και ο αντικειμενικός σκοπός τής συστάσεώς της. Για τον λόγο αυτόν, ορισμένοι τη χαρακτήρισαν είδος «μυστικής αστυνομίας» η οποία σκοπό είχε να περιπολεί την επαρχία και να σκοτώνει είλωτες, στοχεύοντας στους πλέον επικίνδυνους, ανυπότακτους ή ρωμαλέους. Αυτό θα απέδιδε στην κρυπτεία εν μέρει επίσημη ιδιότητα, διότι αναμενόταν από τα μέλη της να επιτελούν κάτι που δεν ανετίθετο στον επίσημο στρατό. Ενισχύοντας αυτή την οπτική γωνία, ο Πολ Κάρτλετζ αποκάλεσε την κρυπτεία «σύστημα οργανωμένης δολοφονίας», που οφειλόταν στον δεδομένο φόβο των Σπαρτιατών προς τους είλωτες, ενώ διατυπώθηκε η άποψη ότι θεσπίστηκε ως εσωτερικό σύστημα ασφαλείας, προκειμένου οι είλωτες να διατηρούνται σε τάξη. Η εγκυκλοπαίδεια Πάπυρος-Λαρούς-Μπριτάνικα συνοψίζει ως εξής το συμπέρασμα αυτό: «Με αυτόν τον τρόπο κατέστελλαν κάθε τάση των ειλώτων για επανάσταση και με τον φόνο των πιο έξυπνων και ρωμαλέων λιγόστευαν οι δυνατότητες για επαναπόκτηση της ελευθερίας τους».
Ορισμένοι ιστορικοί χαρακτηρίζουν τις δολοφονίες των ειλώτων συμβολική πράξη καταπίεσης των υποδούλων από μικρή μειονότητα νεαρών, η οποία χρησίμευε και ως διαδικασία επιλογής των μελλοντικών ηγετών. Η κρυπτεία αποτελεί κατ' αυτόν τον τρόπο το επιστέγασμα της Σπαρτιάτικης εκπαίδευσης, κατά την οποία η σκληραγωγημένη ζωή, διανθισμένη με κλοπές, με συνδυασμό θάρρους και επινοητικότητας, καταλήγει στις σφαγές ειλώτων· τακτική που επικρίθηκε από τον Αριστοτέλη, καθώς δεν συνάδει με το θάρρος που διδάσκουν συνήθως οι φιλόσοφοι, αλλά με την κτηνωδία των άγριων ζώων..
Αν και ο ακριβής χαρακτήρας τού θεσμού είναι δύσκολο να αποτιμηθεί, ο προσδιορισμός «μυστική αστυνομία» δεν θεωρείται εύστοχος από κάποιους. Οι λόγοι είναι οι εξής: α) Ο όρος «αστυνομία» δηλώνει την τήρηση της τάξεως κατ' εξοχήν σε καιρό ειρήνης, ενώ η κρυπτεία αποτελούσε στρατιωτικό σώμα, εφόσον οι Λακεδαιμόνιοι βρίσκονταν σε συνεχή εμπόλεμη κατάσταση με τους είλωτες, β) Η αστυνομία λειτουργεί οργανωμένα, σύμφωνα με συγκεκριμένους κανονισμούς και περιορίζεται από τη νομοθεσία, ενώ η κρυπτεία ενεργούσε υπό την επιφάνεια, μεμονωμένα και χωρίς κανόνες· οι δε είλωτες δεν ήταν πολίτες με δικαίωμα εναντίωσης προς αυτή τη δράση, γ) Ο όρος «αστυνομία», ως προς το ιστορικό του περιεχόμενο, αναφέρεται κυρίως σε δράση εντός τού άστεως, ενώ η κρυπτεία δρούσε στην επαρχία και στα βουνά. Εξαιτίας αυτών, σύγχρονες μελέτες έχουν χαρακτηρίσει την κρυπτεία «είδος ανταρτοπολέμου», όρος που ταιριάζει περισσότερο σε άτακτα στρατιωτικά σώματα.
Τέλος, έχει διατυπωθεί επίσης η άποψη ότι η κρυπτεία συνιστούσε απλώς ένα είδος απαγόρευσης της κυκλοφορίας των ειλώτων εκτός τού τόπου διαμονής τους. Εντούτοις, ο Ανρί Βαλόν, στον οποίο έχουν την αφετηρία τους οι σύγχρονες αυτές ερμηνείες, είχε δώσει διαφορετικό προσανατολισμό στο συμπέρασμά του, υποστηρίζοντας ότι, εφόσον οι είλωτες αποτελούσαν ιδιοκτησία τού κράτους (όχι κάποιων πολιτών), η κρυπτεία φρόντιζε να αποτρέψει τη φυγή τους από τη χώρα και, ως εκ τούτου, οι νυχτερινές περιπολίες και οι φόνοι που διαπράττονταν από τα μέλη της αποσκοπούσαν στην παρεμπόδιση όποιων ειλώτων επιχειρούσαν να φύγουν τη νύχτα από τον τόπο διαμονής τους για να δραπετεύσουν.
Χρονική τοποθέτηση και αποτίμηση των αρχαίων μαρτυριών
Η χρονική τοποθέτηση του θεσμού δεν μπορεί να τεκμηριωθεί με βεβαιότητα. Η παράθεση του Πλουτάρχου φαίνεται να υποδεικνύει το 464 π.Χ., όταν υπήρχαν αυξημένοι φόβοι για εξέγερση των ειλώτων μετά τον μεγάλο σεισμό εκείνου του έτους, όμως αυτή η πληροφορία δεν μπορεί να τεκμηριωθεί και από άλλες πηγές..
Ο Αριστοτέλης, στον οποίο παραπέμπει ο Πλούταρχος, αναφέρει ότι οι έφοροι κάθε φθινόπωρο κήρυτταν πόλεμο κατά των ειλώτων, ώστε ο φόνος είλωτα από Σπαρτιάτη να είναι απολύτως νόμιμος, χωρίς φόβο τιμωρίας και να μη θεωρείται ανθρωποκτονία. Με αυτόν τον τρόπο επιδιωκόταν η κάμψη τού ηθικού των ειλώτων και της βούλησής τους για εξέγερση. Σύμφωνα με τον Ηρόδοτο, την εποχή της μάχης των Πλαταιών (479 π.Χ.) ο υπόδουλος πληθυσμός των ειλώτων ήταν επτά φορές μεγαλύτερος από των Σπαρτιατών και ο φόβος εξεγέρσεων δεν έφευγε ποτέ από τον νου και τους σχεδιασμούς της σπαρτιατικής ηγεσίας. Αφ' ης στιγμής κηρυσσόταν ο πόλεμος, η κρυπτεία δεν αποτελούσε πλέον μυστική υπηρεσία, αλλά ήταν παρούσα και στο πεδίο της μάχης ως μονάδα του σπαρτιατικού στρατού, όπου όμως ο ρόλος της είναι άγνωστος. Ο Πλούταρχος στους Βίους Παραλλήλους αναφέρει ότι στη μάχη της Σελλασίας διοικητής της κρυπτείας (Ό ἐπὶ τῆς κρυπτείας τεταγμένος) ήταν ο Δαμοτέλης.
Ορισμένοι μελετητές αποδίδουν ιδιαίτερο ρόλο στην κρυπτεία ως στρατιωτικό σώμα βασιζόμενοι σε συγκεκριμένο απόσπασμα του Θουκυδίδη (Ἱστορίαι 4.80). Εκεί ο ιστορικός αναφέρει ότι οι Σπαρτιάτες ζήτησαν από τους είλωτες να ξεχωρίσουν από ανάμεσά τους 2000 άνδρες, τους πλέον ανδρείους και έμπειρους στη μάχη, προκειμένου να τους χαρίσουν την ελευθερία τους ως ανταμοιβή για τη συμβολή τους στον πόλεμο. Ωστόσο, ευθύς μετά την τελετή τής απονομής τής ελευθερίας, οι Λακεδαιμόνιοι φρόντισαν να τους εξαλείψουν ώς τον τελευταίο και κανείς δεν έμαθε ποτέ πώς σκοτώθηκαν. Για την ερμηνεία αυτού του αποσπάσματος μερικοί σύγχρονοι ιστορικοί πιστεύουν ότι τα μέλη τής κρυπτείας θα πρέπει να είχαν αναλάβει την εξόντωση των συγκεκριμένων ειλώτων, επειδή είχαν την καλύτερη εκπαίδευση και προϋπηρεσία και, επιπλέον, για να μη μιανθεί το σώμα των οπλιτών με την καταπάτηση των όρκων. Εντούτοις, η εν λόγω ερμηνεία παραμένει ανεπιβεβαίωτη.
Εθνολογικές μελέτες έχουν παραλληλίσει τον εθιμικό, μυητικό χαρακτήρα τής κρυπτείας με παρόμοιες τελετές στη σύγχρονη κοινωνία.
Αποσπάσματα για την κρυπτεία από αρχαίους συγγραφείς
Όπως εξιστορεί ο Πλούταρχος στο έργο «Λυκούργος» (Βίοι Παράλληλοι) :
Ο Πλούταρχος ολοφάνερα διστάζει να αποδώσει τον (μιαρόν, όπως τον αποκαλεί) θεσμό αυτόν στον Λυκούργο, εξαιτίας τού πράου και δίκαιου χαρακτήρα του, όπως τον περιγράφει (αυτ. 28.6):
"Οὐ γὰρ ἔγωγε προσθείην Λυκούργῳ μιαρὸν οὕτω τῆς κρυπτείας ἔργον ἀπὸ τῆς ἄλλης αὐτοῦ πρᾳότητος καὶ δικαιοσύνης τεκμαιρόμενος τὸν τρόπον..."
Η κρυπτεία περιγράφεται και στο έργο «Νόμοι» (633b-c) του Πλάτωνος, στον διάλογο μεταξύ Μεγίλλου και Αθηναίου :
"ἔτι δὲ καὶ κρυπτεία τις ὀνομάζεται θαυμαστῶς πολύπονος πρὸς τὰς καρτερήσεις, χειμώνων τε ἀνυποδησίαι καὶ ἀστρωσίαι καὶ ἄνευ θεραπόντων αὐτοῖς ἑαυτῶν διακονήσεις νύκτωρ τε πλανωμένων διὰ πάσης τῆς χώρας καὶ μεθ᾽ ἡμέραν. ἔτι δὲ κἀν ταῖς γυμνοπαιδίαις δειναὶ καρτερήσεις παρ᾽ ἡμῖν γίγνονται τῇ τοῦ πνίγους ῥώμῃ διαμαχομένων, καὶ πάμπολλα ἕτερα, σχεδὸν ὅσα οὐκ ἂν παύσαιτό τις ἑκάστοτε διεξιών."
Στα Ελληνικά
Κατηγορία:Αρχαία Σπάρτη
Sentinel-1A
Ο Sentinel-1A είναι ευρωπαϊκός δορυφόρος απεικόνισης με ραντάρ ο οποίος εκτοξεύτηκε το 2014. Είναι ο πρώτος δορυφόρος τύπου Sentinel 1 που στάλθηκε στο διάστημα, στα πλαίσια του προγράμματος Κοπέρνικος της ESA και φέρει ραντάρ συνθετικού διαφράγματος χάρη στο οποίο παρέχει δεδομένα ανεξαρτήτως των καιρικών συνθηκών που επικρατούν στην γήινη επιφάνεια και των συνθηκών φωτισμού. Παρατηρεί μεγάλο εύρος φαινομένων στην επιφάνεια, όπως πετρελαιοκηλίδες, παγόβουνα και μεγάλες συγκεντρώσεις πάγου στην θάλασσα, μετακινήσεις στην ξηρά και αλλαγές στον τρόπο χρήσης της γης.
Αποστολή
Ο Sentinel 1A έφτασε στο διαστημικό κέντρο στο Κουρού της Γαλλικής Γουινέας στις 25 Φεβρουαρίου 2014. Η εκτόξευσή του είχε προγραμματιστεί για τις 28 Μαρτίου και πραγματοποιήθηκε τελικά στις 3 Απριλίου (21:02 GMT) με πύραυλο Σογιούζ. Τα προκαταρκτικά δεδομένα που συλλέχθηκαν έδειξαν πως ο δορυφόρος έστελνε χρήσιμη πληροφορία πριν από την ολοκλήρωση της διαμέτρησης (αγγλ. calibration) του ραντάρ του. Καταγράφηκαν πληροφορίες σχετικά με την ύπαρξη επιπλέοντος πάγου προκειμένου να διασφαλισθεί η ασφαλής διέλευση των πλοίων, καθώς και δεδομένα για τον καθορισμό της διαφοράς ανάμεσα σε εκτάσεις ξηράς που καλύπτονται από δάση, χρησιμοποιούνται για καλλιέργεια ή είναι αστικές περιοχές.
Η πλήρως επιχειρησιακή φάση του Sentinel-1A ξεκίνησε στις 6 Οκτωβρίου 2014, όταν τα δεδομένα έγιναν διαθέσιμα σε όλους τους συμβεβλημένος χρήστες του συστήματος.
Ο δορυφόρος χρησιμοποιήθηκε επίσης για τον έλεγχο του Ευρωπαϊκού Συστήματος Αναμετάδοσης Δεδομένων (European Data Relay System). Συγκεκριμένα μεταδόθηκαν μέσω οπτικής σύνδεσης δεδομένα από τον Sentinel-1A, που βρίσκεται σε χαμηλή περιγήινη τροχιά, στον δορυφόρο Alphasat και από εκεί σε σταθμό εδάφους.
Εξωτερικοί σύνδεσμοι
Κατηγορία:Διαστημικές αποστολές το 2014
Ακταίωνας (αποσαφήνιση)
Το όνομα Ακταίωνας ή Ακταίων μπορεί να αναφέρονται:
Κατηγορία:Αποσαφηνίσεις ονομάτων
Χρονική αξία χρήματος
Η βασική ιδέα της χρονικής αξίας χρήματος αναφέρεται στην προσδοκία οτι μια νομισματική μονάδα σήμερα αξίζει περισσότερο από μια νομισματική μονάδα αύριο. Παραδειγματικά θα μπορούσαμε να αναφέρουμε οτι ένας λογαριασμός 100 ευρώ δεν θα έχει την ίδια αξία ως λογαριασμός σε ένα χρόνο από τώρα αφού με την πάροδο του χρόνου έχουμε την δυνατότητα να κερδίσουμε ένα επιτόκιο.
Η έννοια της χρονικής αξίας αποτελεί θεμέλιο λίθο για όλες τις έννοιες της χρηματοδότησης αφού επηρεάζει την ίδια την χρηματοδότηση τόσο των επιχειρήσεων όσο και των καταναλωτών και της δημόσιας πολιτικής.Αυτό διότι δίνει την δυνατότητα σύγκρισης επενδύσεων,επίλυσης προβλημάτων που αφορούν δάνεια καθώς και μισθώσεων και αποταμιεύσεων.
Η ουσία της χρονικής αξίας είναι οτι ένα ενιαίο ποσό ή μια σειρά πληρωμών ή εισπράξεων ομοιόμορφα κατανεμημένων στο μέλλον μπορεί να μετατραπεί σε μια ισοδύναμη αξία με το σήμερα και αντίστροφα μπορούμε να προσδιορίσουμε μελλοντική αξία μιας τιμής σήμερα η οποία εφαρμόζεται σε ενιαίο ποσό ή σε σειρά πληρωμών ή εισπράξεων ομοιόμορφα κατανεμημένων.
Υπολογισμός
Χρειαζόμαστε τους τύπους απλού ή σύνθετου επιτόκιο (i),του αριθμού των περιόδων πληρωμών (n),του ποσού των πληρωμών (Α),της παρούσας αξίας (PV) και της μελλοντικής αξίας (FV) για να υπολογίσουμε την χρονική αξία χρήματος και αυτό μπορεί να γίνει είτε με την χρήση υπολογιστικού φύλου είτε αριθμομηχανής η οποία έχει την δυνατότητα υπολογισμού αυτών των τύπων.
Ο κάθε υπολογιστικός τύπος παρακάτω μπορεί να μορφοποιηθεί εκ νέου ώστε να έχει αποτέλεσμα κάθε φορά τον ζητούμενο άγνωστο καθώς επίσης και να συνδυαστεί με κάποιο άλλο από τους παρακάτω τύπους ανάλογα με τα δεδομένα και τα ζητούμενα κάθε περίπτωσης.
Θα πρέπει να τονιστεί ότι το επιτόκιο οφείλει να προσαρμόζεται ανάλογα με το χρονοδιάγραμμα πληρωμών στο σχετικό περιοδικό επιτόκιο.Σημασία επίσης είναι απαραίτητο να δίνεται στην προέλευση του επιτοκίου δηλαδή είναι από τον πληθωρισμός,το ποσοστό απόδοσης, το κόστος των ιδίων κεφαλαίων, το κόστος του χρέους ή οποιοδήποτε άλλων ανάλογων εννοιών διότι στην περίπτωση λάθους τα αποτελέσματα θα είναι εσφαλμένα.
Τέλος για τους υπολογισμούς που αφορούν σειρές πληρωμών πρέπει να είναι γνωστή εάν η πληρωμή γίνεται στο έτος ή στην αρχή της περιόδου.
Παρούσα αξία
Η παρούσα αξία εκφράζει την τρέχουσα τιμή μιας ισοδύναμης μελλοντικής πληρωμής ή σειράς πληρωμών ή και τα δύο η οποία έχει προεξοφληθεί από ένα κατάλληλο επιτόκιο.
Παρούσα αξία πληρωμής
PV=FV/(1+i)n
Παρούσα αξία αύξουσας σειράς πληρωμών
Για i=g: PV(A)=(A*n)/(1+i)
Για ι≠g:  PV(A)=[A/(i-g)]{1-[1/(1+i)n]}
Παρούσα αξία διηνεκές σειράς πληρωμών
PV(P)=A/i
Παρούσα αξία αύξουσας διηνεκές σειράς πληρωμών
PVGP=A/(i-g)
Μελλοντική Αξία
Η μελλοντική αξία εκφράζει την μέλλουσα τιμή μιας ισοδύναμης τρέχουσας πληρωμής ή σειράς πληρωμών ή και τα δύο η οποία έχει αυξηθεί από ένα κατάλληλο επιτόκιο.
Μελλοντική Αξία ποσού
FV=PV(1+I)n
Μελλοντική Αξία σειράς πληρωμών
FV(A)={[(1+i)n]-1}/i
Μελλοντική Αξία αύξουσας σειράς πληρωμών
Για i=g: FV(A)=A*{[(1+i)n-(1+g)n]}/(i-g)
Για i≠g: FV(A)=A*n(1-i)n-1
Πηγές
http://www.getobjects.com/Components/Finance/TVM/concepts.html
http://en.wikipedia.org/wiki/Time_value_of_money Κατηγορία:Χρηματοοικονομικά
Γκάρι Όλντμαν
Ο Γκάρι Όλντμαν (Gary Leonard Oldman, 21 Μαρτίου 1958) είναι Άγγλος ηθοποιός και σκηνοθέτης, γνωστός για ρόλους κακών και χωρίς ηθική χαρακτήρων. Είναι πιο γνωστός για το ρόλο του Δράκουλα στην ομώνυμη ταινία του Φράνσις Φορντ Κόπολα από τα 1992, ενώ άλλες γνωστές ταινίες στις οποίες εμφανίστηκε είναι JFK, η Ιστορία που Χαράχτηκε στη Μνήμη μας, Το Πέμπτο Στοιχείο, Αληθινή Αγάπη, Λεόν, Batman Begins και η σειρά ταινιών Χάρι Πότερ. Έχει επίσης υποδυθεί αρκετούς διάσημους σε βιογραφικές ταινίες, όπως τους Τζο Όρτον, Λι Χάρβεϊ Όσβαλντ, Λούντβιχ βαν Μπετόβεν, Πόντιο Πιλάτο και ειδικά τον Σιντ Βίσιους στην ταινία του 1986, Σιντ και Νάνσι, ερμηνεία που χαρακτηρίστηκε από το Premiere Magazine ως μια από τις εκατό καλύτερες όλων των εποχών. Το 2012 έλαβε την πρώτη του υποψηφιότητα για Όσκαρ Α' Ανδρικού Ρόλου για την ταινία Κι ο Κλήρος Έπεσε στον Σμάιλι (Tinker Tailor Soldier Spy, 2011). Το 2018 κέρδισε Όσκαρ, Χρυσή Σφαίρα, BAFTA, Satellite και SAG Α' Ανδρικού Ρόλου για την ερμηνεία του στην ταινία Η πιο σκοτεινή ώρα, στην οποία υποδύθηκε τον Ουίνστον Τσώρτσιλ.
Εξωτερικοί σύνδεσμοι
Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί θεάτρου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Βραβευμένοι με BAFTA Α' Ανδρικού Ρόλου Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Άγγλοι σκηνοθέτες κινηματογράφου